open-index/open-wikipedia-markdown huggingface dataset:
Υποψηφιότητες στους Θερινούς Ολυμπιακούς Αγώνες 2004

Οι Ολυμπιακοί Αγώνες του 2004, ήταν μια διοργάνωση που πραγματοποιήθηκε το καλοκαίρι του 2004 στην Αθήνα της Ελλάδας. Η Αθήνα επελέγη ως οικοδέσποινα πόλη στις 5 Σεπτεμβρίου 1997, στην 106η Σύνοδο της ΔΟΕ στη Λωζάνη, Ελβετία, αφού προηγουμένως είχε χάσει στις 18 Σεπτεμβρίου 1990 τη διοργάνωση των Θερινών Ολυμπιακών Αγώνων του 1996, που ήταν ο εορτασμός της 100ής επετείου των σύγχρονων Ολυμπιακών Αγώνων. Το 1997, η Αθήνα ήταν βασισμένη για την επιλογή της κατά ένα μεγάλο μέρος σε μια έκκληση στην ολυμπιακή ιστορία, αλλά και στη σημαντική βελτίωση των υποδομών της ως προς το παρελθόν. Στον τελευταίο κύκλο της ψηφοφορίας, η Αθήνα νίκησε τη Ρώμη, με 66 ψήφους προς 41. Πριν από αυτό, το Μπουένος Άιρες, η Στοκχόλμη και το Κέιπ Τάουν είχαν ήδη αποκλειστεί, αφού είχαν λάβει μόνο λίγες έως μερικές ψήφους. Η ανάθεση των Αγώνων στην Αθήνα θεωρήθηκε τότε και ως αποζημίωση για όσα είχαν γίνει το 1990.

## Διαδικασία Υποψηφιοτήτων και αποτελέσματα

## Χώρες που κατέθεσαν υποψηφιότητες

### Ακυρωνένες υποψηφιότητες

*  Ρίο Ντε Τζανέιρο, Βραζιλία
*  Σαν Χουάν, Πουέρτο Ρίκο
*  Κωνσταντινούπολη, Τουρκία
*  Λίλ, Γαλλία
*  Αγία Πετρούπολη, Ρωσσία
*  Σεβίλη, Ισπανία

Κατηγορία:Θερινοί Ολυμπιακοί Αγώνες 2004
Μάικ Νιούελ

Ο **Μάικλ Κόρμακ («Μάικ») Νιούελ** (αγγλ. *Michael Cormac Newell*, *Mike Newell*, γενν. 28 Μαρτίου 1942) είναι Άγγλος σκηνοθέτης και παραγωγός του κινηματογράφου και της τηλεοράσεως. Είναι βραβευμένος με Βραβείο BAFTA Καλύτερης Σκηνοθεσίας για την ταινία του *[[Τέσσερις γάμοι και μία κηδεία|4 γάμοι και μία κηδεία]]* (1994), η οποία κέρδισε και το Βραβείο BAFTA Καλύτερης Ταινίας. Επίσης ο Νιούελ σκηνοθέτησε μεταξύ άλλων την γκαγκστερική ταινία *[[Ντόνι Μπράσκο (ταινία)|Ντόνι Μπράσκο]]* μια ταινία του Χάρι Πότερ, το έργο *[[Ο Χάρι Πότερ και το Κύπελλο της Φωτιάς (ταινία)|Ο Χάρι Πότερ και το Κύπελλο της Φωτιάς]]* (2005).

Ο Μάικ Νιούελ γεννήθηκε στο Σεντ Όλμπανς, στα βόρεια του Λονδίνου, και οι γονείς του ήταν αμφότεροι ερασιτέχνες ηθοποιοί. Σπούδασε αγγλική φιλολογία στο Μαγδαλήνειο Κολέγιο του Πανεπιστημίου του Κέιμπριτζ, και στη συνέχεια παρακολούθησε ένα εκπαιδευτικό πρόγραμμα στον τηλεοπτικό σταθμό Granada Television με την πρόθεση να απασχοληθεί στον χώρο του θεάτρου. Σύντομα ωστόσο βρέθηκε να σκηνοθετεί διάφορα τηλεοπτικά σόου. Η πρώτη του ταινία μεγάλου μήκους ήταν μια τηλεταινία, *[[Ο άνθρωπος με τη σιδερένια μάσκα (1977)|Ο άνθρωπος με τη σιδερένια μάσκα]]*.

## Παραπομπές


Κατηγορία:Άγγλοι σκηνοθέτες κινηματογράφου
Κατηγορία:Άγγλοι παραγωγοί ταινιών
Κατηγορία:Άγγλοι τηλεοπτικοί παραγωγοί
Πήτερ Μάλαν

Ο **Πήτερ Μάλαν** (αγγλ. *Peter Mullan*, γενν. 1959) είναι Σκωτσέζος ηθοποιός και σκηνοθέτης του κινηματογράφου. Μεταξύ των ταινιών του συγκαταλέγονται τα *[[Μικρά εγκλήματα μεταξύ φίλων]]* (*Shallow Grave*, 1994), *[[Braveheart]]* (1995), *[[Trainspotting (ταινία)|Trainspotting]]* (1996), *[[Στα χρόνια της απληστίας]]* (2000) και *[[Το άλογο του πολέμου]]* (2011), ενώ μεταξύ των τηλεοπτικών εμφανίσεών του οι *[[Ozark (τηλεοπτική σειρά)|Ozark]]* (2017-2018), *[[Westworld (τηλεοπτική σειρά)|Westworld]]* (2018-2020) και *[[Ο Άρχοντας των Δαχτυλιδιών: Τα Δαχτυλίδια της Δύναμης]]* (2022-2024)

Ως σκηνοθέτης, ο Μάλαν δημιούργησε πιο καλλιτεχνικές ταινίες και κέρδισε τον «Χρυσό Λέοντα» στο 59ο Διεθνές Φεστιβάλ Κινηματογράφου Βενετίας για την ταινία *[[Οι κόρες της ντροπής]]* (2002).

Ο Μάλαν γεννήθηκε στο Πητερχέντ της Σκωτίας και οι γονείς του ήταν Ρωμαιοκαθολικοί: η Πατρίσια (νοσοκόμα) και ο Τσαρλς Μάλαν (τεχνικός εργαστηρίου στο Πανεπιστήμιο της Γλασκώβης). Ο Πήτερ ήταν το έβδομο από οκτώ αδέλφια. Αργότερα η οικογένεια μετεγκαταστάθηκε στη συνοικία Μόσπαρκ της Γλασκώβης. Ο πατέρας ήταν αλκοολικός και αυξανόμενα κακοποιητικός, πέθανε όμως από καρκίνο του πνεύμονα όταν ο Πήτερ ήταν 17 ετών. 

Για ένα χρονικό διάστημα στην εφηβεία του ο Μάλαν ήταν μέλος μια συμμορίας ανηλίκων

## Παραπομπές


Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι σκηνοθέτες κινηματογράφου
Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι ηθοποιοί φωνής
Κατηγορία:Σκωτσέζοι σεναριογράφοι
Ζάζα Ουρουσάτζε

Ο **Ζάζα Ουρουσάτζε** (γεωργ. ზაზა ურუშაძე, 30 Οκτωβρίου 1965 — 7 Δεκεμβρίου 2019) ήταν Γεωργιανός σκηνοθέτης, σεναριογράφος και παραγωγός του κινηματογράφου.

Γεννήθηκε στην Τιφλίδα και ήταν γιος του φημισμένου Σοβιετικού ποδοσφαιριστή τερματοφύλακα Ραμάζ Ουρουσάτζε. Απεφοίτησε το 1988 από το τμήμα σκηνοθεσίας της Σχολής «Σότα Ρουσταβελί». Το 2002-2004 ήταν διευθυντής του γεωργιανού Εθνικού Κέντρου Κινηματογράφου. Πέθανε στην Τιφλίδα από καρδιακή προσβολή σε ηλικία 54 ετών.

Γνωστότερες είναι οι ταινίες του *Να η αυγή* (1998), *Τρία σπίτια* (2008) και ιδίως τα *[[Μανταρίνια (ταινία)|Μανταρίνια]]* (2013), μια ταινία με θέμα τη σύγκρουση και την επανασυμφιλίωση γύρω από τον πόλεμο στην Αμπχαζία.

## Παραπομπές


Κατηγορία:Γεωργιανοί σκηνοθέτες κινηματογράφου
Κατηγορία:Σεναριογράφοι
Κατηγορία:Παραγωγοί ταινιών
Άσι Νταγιάν

Ο **Άσαφ (Άσι) Νταγιάν** (εβρ. אסף "אסי" דיין) ήταν Ισραηλινός σκηνοθέτης, ηθοποιός, σεναριογράφος και παραγωγός του κινηματογράφου. Γεννήθηκε στις 23 Νοεμβρίου 1945 και απεβίωσε την Πρωτομαγιά του 2014.

Ο Άσαφ ήταν ο μικρότερος γιος του Ισραηλινού Υπουργού Εθνικής Άμυνας στρατηγού Μοσέ Νταγιάν και της ακτιβίστριας υπέρ της ειρήνης Ρουθ Νταγιάν το γένος Σβαρτς. Καθιερώθηκε αρχικώς ως ηθοποιός με την ταινία *Περπάτησε μέσα από τους αγρούς* (1967).

## Παραπομπές


Κατηγορία:Ισραηλινοί σκηνοθέτες κινηματογράφου
Κατηγορία:Ισραηλινοί ηθοποιοί
Κατηγορία:Ασιάτες σεναριογράφοι
Βίνκο Μπρέσαν

Ο **Βίνκο Μπρέσαν** (αγγλ. *Vinko Brešan*, γενν. Φεβρουαρίου 1964) είναι Κροάτης σκηνοθέτης του κινηματογράφου.. Είναι περισσότερο γνωστός για τις αρκετές μαύρες κωμωδίες του.

## Παραπομπές


Κατηγορία:Κροάτες σκηνοθέτες κινηματογράφου
The Deal

Το ***The Deal*** είναι EP των Ελλήνων ράπερ Bloody Hawk, Dani Gambino και Wang. Κυκλοφόρησε στις 8 Μαρτίου 2024 από τη Minos EMI. Την παραγωγή του EP ανέλαβαν οι Mateos Nps, Onetrapstoul, Kaist και YJ. Έχει σπάσει διάφορα ρεκόρ αναπαραγωγών στο Spotify, ξεπερνώντας τις 2 εκατομμύρια αναπαραγωγές σε 36 ώρες. 

## Λίστα κομματιών

## Παραπομπές


## Εξωτερικοί σύνδεσμοι

* *[https://open.spotify.com/album/6MrQVsxWATii7CjY9MDs7n The Deal]* στο Spotify
* *[https://www.youtube.com/playlist?list=OLAK5uy_m-2gESibNhG5sRgy9nsbdlgEIYVgKu96k The Deal]* στο YouTube
* *[https://music.apple.com/gr/album/the-deal-ep/1733657695?l=el The Deal]* στο Apple Music

Κατηγορία:Άλμπουμ του 2024
Κατηγορία:Δισκογραφία του Bloody Hawk
Κατηγορία:Δισκογραφία του Dani Gambino
Κατηγορία:Δισκογραφία του Wang
Κατηγορία:Άλμπουμ από τη Minos EMI
Ροργκόν Α΄ του Μαιν

Ο **Ροργκόν Α΄** ή Ρορικό(ν) Α΄, επίσης *Ρόργκο* ή *Ρόριχ*· (απεβ. στις 16 Ιουνίου 839 ή 840) ήταν ο πρώτος κόμης του Μαιν και πρόγονος της δυναστείας των Ροργκονιδών, η οποία ονομάστηκε έτσι προς τιμήν του. Ήταν κόμης της Ρεν από το 819 και του Μαιν από το 832 μέχρι το τέλος του.

## Βιογραφία
Ήταν γιος του Γκωζλέν Α΄ κυρίου του Μαιν και της Αδελτρούδης, οι οποίοι κατονομάζονται ως γονείς του σε ένα διάταγμα του 839 από τον Ροργκόν Α΄ προς το αβαείο του Σαιν-Μορ ντε Γκλανφέιγ. Μεταξύ 819 και 832 ο Ροργκόν Α΄ έγινε κόμης του Μαιν. Κάποια στιγμή, πιθανώς κατόπιν εντολής τής συζύγου του Βιλεχίλδης, η οποία μπορεί να ήταν η ιδιοκτήτρια της ιδιοκτησίας, ανέλαβε την ανακαίνιση του αβαείου του Γκλανφέιγ. Ένας ηγούμενος Ινγκελμπέρτ του Σαιν-Μωρ-ντε-Φοσέ φέρεται να βοήθησε τον Ροργκόν Α΄ και να έστειλε μοναχούς, συμπεριλαμβανομένου τού αδελφού τού Ροργκόν Α΄, Γκωσμπέρ . Γκωζμπέρ ήταν το όνομα ενός ηγουμένου στο Σαιν-Μωρ. 

Ο κόμης Ροργκόν Α΄ ήταν ακόλουθος στην Αυλή του Καρλομάγνου, με την κόρη του οποίου, Ροτρούδη, είχε ερωτική σχέση.  Το ζευγάρι είχε τουλάχιστον ένα νόθο παιδί, τον Λουδοβίκο, ηγούμενο του Σαιν-Ντενί, του Σαιν-Ρικιέ και του Σαιν-Βαντρίλ,  ο οποίος ήταν επίσης καγκελάριος τού εξαδέλφου του Καρόλου Β΄ του Φαλακρού από το 841. 

Ο Ροργκόν Α΄ έγινε ο δεύτερος κόμης του Μαιν το 832, όταν ο προκάτοχός του Μπάντσλαϊμπς έγινε μάργραβος των Σαξόνων. Παρέμεινε κόμης του Μαιν μέχρι το τέλος του το 840, οπότε τον διαδέχθηκε ο αδελφός του Γκωζμπέρτ. Ο γιος του, Ροργκόν Β΄, διαδέχθηκε τον Γκωζμπέρτ το 853, και μετά το τέλος του το 865, ο άλλος γιος του, Γκωζφρίντ, έγινε κόμης.

## Οικογένεια
Ο Ροργκόν Α΄ νυμφεύτηκε μία κυρία ονόματι Βιλεχίλδη,  και απέκτησε τρεις γιους και δύο κόρες:
* Ροργκόν Β΄, κόμης του Μαιν .
* Γκωζφρίντ, κόμης της Νευστρίας .
* Ζωσλέν, επίσκοπος του Παρισιού .
* Βιλεχίλδη, παντρεύτηκε τον Βερνάρδο Β΄ κόμη του Πουατιέ .
* Αδαλτρούδη, παντρεύτηκε τον Ρανούλφο Β΄ δούκα της Ακουιτανίας .

Ο Ροργκόν Α΄ και η Ροτρούδη είχαν έναν φυσικό γιο:
* (νόθος) Λουδοβίκος, ηγούμενος του Σαιν-Ντενί, του Σαιν Ρικιέ και του Σαιν Βαντρίλ, και καγκελάριος του βασιλιά Καρόλου Β΄ του Φαλακρού. 

## Σημειώσεις

## Αναφορές

## Πηγές
* 
* Riché, Pierre. *Les Carolingiens, une famille qui fit l'Europe*. 1983.
* Volkmann, Jean-Charles. *Bien Connaître les généalogies des rois de France*. 

Κατηγορία:Κόμητες του Μαιν
Ροργονίδες

Οι **Ροργονίδες** ήταν μία ισχυρή φραγκική οικογένεια, που χρονολογείται από τον 8ο αι. Μερικές φορές αναφέρονται ως η πρώτη δυναστεία του Μαγιέν, αναφερόμενοι στην πόλη Μαγιέν, και είναι οι αρχικοί κόμητες του Μαιν. Οι Ροργονίδες πήραν το όνομά τους από τον Ροργκόν Α΄ κόμη του Μαιν, ο οποίος ήταν ο πρόγονος της δυναστείας. Ο γιος του, Γκαουζφρίντ, κόμης του Μαιν, ήταν ο πρώτος που κατείχε την εξουσία στη Νορμανδική μαρκιωνία της Νευστρίας. Οι Ροργονίδες έλεγχαν την κομητεία του Μαιν καθ' όλη τη διάρκεια του 9ου αι. Οι Ροργονίδες και οι Γουιδονίδες ανταγωνίζονταν για τον έλεγχο της Βρετονικής Μαρκιωνίας για μεγάλο μέρος εκείνης της περιόδου.

Ο πρώτος γνωστός ηγεμόνας του Μαιν (που ονομαζόταν δούκας του Μαιν) ήταν ο Χαρίβιος, ο οποίος εικάζεται από τον Κρισιάν Σετιπάνι ότι ήταν αδελφός ή ανιψιός του Λάμπερτ Β΄ κόμη του Εσμπσί. Επιπλέον, ο Σετιπάνι αναγνωρίζει τον Χαρίβιο ως άμεσο πρόγονο των Ροργονιδών. Ο Χαρίβιος εκτοπίστηκε από τη θέση του ηγεμόνα του Μαιν από τους Καρολίδες το 748, με την δυναστεία του να αποκαθίσταται το 832.

Ο Οίκος του Σατωντέν καταγόταν από τον Γοδεφρείδο Α΄ (ή Γκωζφρέντ Α΄), τον οποίο ο Θεοβάλδος Α΄ κόμης του Μπλουά διόρισε υποκόμη του Σατωντέν το 956. Πρόσφατη έρευνα τον καθιστά άμεσο αγνατικό απόγονο της φραγκικής οικογένειας των Ροργονιδών.

## Γενεαλογία Ροργονιδών

 

## Πηγές
* Barton, Richard E., *Ηγεμονία στην Κομητεία του Μέιν, περ. 890-1160*, Boydell Press, 2004 (διαθέσιμο στο Google Books )
* Κρίστιαν Σετιπάνι . «Παράρτημα στους Προγόνους του Καρλομάγνου» ( PDF ).

Κατηγορία:Φραγκικές ευγενείς οικογένειες
Κατηγορία:Ιστορία της Νορμανδίας
ΚΦ Ιντερσίτι

Η **ΚΦ Ιντερσίτι** *(Club de Fútbol Intercity)* είναι ισπανική ποδοσφαιρική ομάδα με έδρα το Αλικάντε, στην Βαλενθιανή Κοινότητα. Γήπεδο της είναι το στάδιο Αντόνιο Σολάνα, χωρητικότητας 2.000 θεατών. Ο σύλλογος αγωνίζεται στον 5ο όμιλο της Σεγούντα Φεντερασιόν.

## Ιστορία

Η Ιντερσίτι δημιουργήθηκε το 2017 αλλάζοντας τη δομή της **GCD Sant Joan d'Alacant.**

Τον Ιούνιο του 2018, μετά την άνοδο στην Περιφερειακή Πρεφερέντε, ο σύλλογος στόχευε να αγωνιστεί στην Τερθέρα Ντιβισιόν συγχωνευόμενος με την Νοβέλδα ΚΦ αλλά η Βασιλική Ισπανική Ποδοσφαιρική Ομοσπονδία απέρριψε την πρόταση.

Επίσης, τον ίδιο μήνα, η Ιντερσίτι ανακοίνωσε την πρόθεσή της να γίνει η πρώτη ισπανική ποδοσφαιρική ομάδα που θα εισαχθεί στο χρηματιστήριο.

Το 2019, προβιβάστηκε στην Τερθέρα Ντιβισιόν ως περιφερειακή πρωταθλήτρια, προκρίνοντας έτσι για πρώτη φορά στο Κόπα ντελ Ρέι. Αφού νίκησε τη Γκραν Ταραχάλ στον προκριματικό γύρο, ο σύλλογος αντιμετώπισε την Αθλέτικ Μπιλμπάο στον πρώτο γύρο, χάνοντας με 0–3. 

## Παραπομπές


Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 2017
Τε Καμπ Τσαάκ

Ο **Τε Καμπ Τσαάκ** (Τεʼ Κʼαμπ Τσαάκ, ), ήταν βασιλιάς των Μάγια και «Κυρίαρχος» του Καρακόλ () στην Μπελίζ. Ήταν ένας από τους ιδρυτές της δυναστείας των Καρακόλ.

Δύο αναδρομικές αναφορές στον Teʼ Kʼab Chaak, σε κείμενα της ύστερης κλασικής εποχής, τον τοποθετούν στα μέσα του τέταρτου αιώνα μ.Χ. Το γεγονός ότι ένας βασιλιάς από αυτή την πρώιμη εποχή συνεχίζει να αναφέρεται εκατοντάδες χρόνια αργότερα υποδηλώνει ότι ήταν, πιθανώς, ο ιδρυτής της δυναστείας.

## Ονοματολογία
Ο Teʼ Kʼab Chaak αναφέρεται, επίσης, ως ο «Θεός της Βροχής σε Κλαδί(ά) Δέντρου» (), αλλά ο ανθρωπολόγος, επιγραφολόγος και γλωσσολόγος, γνωστός για το έργο του πάνω στην ιερογλυφική γραφή των Μάγια, Μαρκ Ζέντερ () προειδοποιεί ότι η μετάφραση του ονόματός του, ως «Θεός της Βροχής του Κλαδιού Δέντρου» είναι απίθανη, δεδομένου ότι kʼabte' (κυριολεκτικά «βραχίονας [του] δέντρου»), αντί για teʼkʼab, θα ήταν η αναμενόμενη σειρά στοιχείων στην γλώσσα των Μάγια για την έννοια «κλάδος δέντρου». Ο Ζέντερ προτείνει μια μετάφραση, όπως: «Τσαάκ με τα Δέντρα» ή «Τα Δέντρα είναι τα χέρια του Τσαάκ».

## Τάφος
Τον Ιούλιο του 2025 ανακοινώθηκε ότι ο τάφος του Teʼ Kʼab Chaak βρέθηκε στο Caracol από αρχαιολόγους του Πανεπιστημίου του Χιούστον. Ο τάφος περιείχε, ανάμεσα στα άλλα αρχαιολογικά ευρήματα, μια μωσαϊκή νεκρική μάσκα και κοσμήματα από νεφρίτη.

## Πηγές-Αναφορές

Κατηγορία:Μάγια
Γκωζμπέρ του Μαιν

Ο **Γκωζμπέρ**, γαλλ.: *Gauzbert comte du Main* (απεβ. το 853) ήταν κόμης του Μαιν από το 840 έως το 853. Ήταν μέλος της οικογένειας των Ροργονιδών, γιος του Γκωζλέν Α΄ κυρίου του Μαιν, και της Αδελτρούδης.

Καταγράφεται για πρώτη φορά το 839 σε ένα καταστατικό του αδελφού του Ροργκόν Α΄ κόμη του Μαιν. Ο Ροργκόν Α΄ απεβίωσε λίγο αργότερα, αφήνοντας πίσω του πολύ μικρά παιδιά, και ο Γκωζμπέρ ανέλαβε την κυβέρνηση, οργανώνοντας την άμυνα της κομητείας του Μαιν εναντίον των Βίκινγκ. Πολέμησε επίσης εναντίον του Λαμβέρτου Β΄ κόμη της Νάντης. Το 852 σκότωσε τον Λαμβέρτο Β΄ σε ενέδρα. 

Το 853 ο επικυρίαρχος του Γκωζμπέρ, Κάρολος Β΄ ο Φαλακρός, τον κατηγόρησε ότι είχε κάνει συμμαχία με τους Βρετόνους, οι οποίοι είχαν εξεγερθεί εναντίον του, και σύμφωνα με ορισμένες αναφορές, τον εκτέλεσε. Λέγεται ότι η εκτέλεση υποκίνησε άλλους Φράγκους μεγιστάνες να επαναστατήσουν, και να ζητήσουν βοήθεια από τον ετεροθαλή αδελφό και αντίπαλο τού Καρόλου Β΄, , Λουδοβίκο Β΄ τον Γερμανικό. Ωστόσο σύμφωνα με το *Χρονικό του Σαιντ-Μαιξάν*, ο Γκωζμπέρ έπεσε θύμα ενέδρας, και σκοτώθηκε από πολίτες της Νάντης σε εκδίκηση για τον θάνατο του Λαμβέρτου Β¨. 

Δεν είναι γνωστό αν ήταν νυμφευμένος ή αν είχε παιδιά. Τον διαδέχθηκε ο ανιψιός του Ροργκόν Β΄ του Μαιν.

## Σημειώσεις

## Εξωτερικοί σύνδεσμοι
* Γαλλία Μπαλαντ

Κατηγορία:Κόμητες του Μαιν
Ροργκόν Β΄ του Μαιν

Ο **Ροργκόν Β΄**, γαλλ.: *Rorgon I comte du Main* ( –  ) ήταν ο κόμης του Μαιν από το 849 έως το 865.

Ήταν ο μεγαλύτερος γιος του Ροργκόν Α΄. Ως κόμης, διαδέχθηκε τον Γκωζμπέρτ (αδελφό του Ροργκόν Α΄) και τον διαδέχθηκε ο αδελφός του, Γκωζφρίντ.

## Αναφορές
* 

## Παραπομπές

Κατηγορία:Κόμητες του Μαιν
Όρος Κούπε

Το **όρος Κούπε** (*Kupe*) είναι ηφαιστειογενές βουνό στο Δυτικό Υψηλό Οροπέδιο του Καμερούν, μέρος της αλυσίδας ηφαιστείων του Καμερούν. Αποτελεί το υψηλότερο από τα Όρη Μπακόσι, με υψόμετρο κορυφής 2.064 μέτρα πάνω από την επιφάνεια της θάλασσας.

Το Κούπε αποτελεί αντικείμενο θρησκευτικού σεβασμού από την τοπική φυλή Μπακόσι ως κατοικία των προγονικών τους αλλά και δασικών πνευμάτων. Ιεραπόστολοι στα τέλη του 19ου αιώνα παρετήρησαν ότι όρος είχε ισχυρή μαγική φήμη και διαδραματίζει ακόμα σημαντικό ρόλο σε δοξασίες που σχετίζονται με το *ekong*, μια μορφή μαγείας.
Κάποτε το βουνό ήταν καλυμμένο από δάσος εκτός από λίγες μικρές περιοχές με χλόη κοντά στην κορυφή. Αλλά οι ανάγκες γης για καλλιέργειες, η υλοτόμηση για ξυλεία και η δημιουργία βοσκότοπων έχουν αποδασώσει ουσιαστικά το τοπίο από όλες τις πλευρές του Κούπε.

## Παραπομπές

Κατηγορία:Βουνά του Καμερούν
Κατηγορία:Ηφαίστεια της Αφρικής
Ζάμπαρ Τόυ

Ο **Ζάμπαρ Τόυ** (*Zambar Toy*) είναι ποταμός στη διοικητική Περιφέρεια Χοστ (παλαιότερα στην Περιφέρεια Πακτία) του νοτιοανατολικού Αφγανιστάν, κοντά στα σύνορα με το Πακιστάν. Η ονομασία του οφείλεται στο ότι ο ποταμός διέρχεται δίπλα από το χωριό Ζάμπαρ.

## Παραπομπές


Ζαμπαρ Του
ΟΥΚΑΜ Μούρθια ΚΦ

Η **ΟΥΚΑΜ Μούρθια ΚΦ** *(Universidad Católica de Murcia Club de Fútbol)*, είναι ένας ισπανικός ποδοσφαιρικός σύλλογος με έδρα τη Μούρθια. Ιδρύθηκε το 1999 και αγωνίζεται στον 4ο όμιλο της Σεγούντα Φεντερασιόν, διεξάγοντας εντός έδρας αγώνες στο *Εστάδιο ντε Λα Κοντόμινα*, χωρητικότητας 6.500 θεατών.

## Ιστορία

Η **ΟΥΚΑΜ Μούρθια** ιδρύθηκε το 1999 και είχε προηγουμένως μια ομάδα που έπαιζε στην Τερθέρα Ντιβισιόν από το 2000 έως το 2005. Παράλληλα ιδρύθηκε το 2004 η *Club de Fútbol Los Garres*, κάνοντας την πρώτη του εμφάνιση στην Τερθέρα Ντιβισιόν το 2008–09 ως *Murcia Deportivo Club de Fútbol*. Το 2009, ένας επιχειρηματίας από το Μπενιαχάν της Μούρθια απέκτησε τον σύλλογο και τον μετέφερε στην τοπική του πόλη. Ένα χρόνο αργότερα, ο σύλλογος μεταφέρθηκε ξανά, τώρα στη Σανγκονέρα λα Βέρντε, και το 2011, η  ΥΚΑΜέγινε ο νέος ιδιοκτήτης του.

Στο τέλος της σεζόν 2011–12, μετά τον υποβιβασμό της Οριουέλα από τη Σεγούντα Ντιβισιόν Β λόγω παρατυπιών, τη θέση της πήρε η ΟΥΚΑΜ Μούρθια. Μετά τον υποβιβασμό, ο σύλλογος επέστρεψε αμέσως στην τρίτη κατηγορία και κατέκτησε μια αξιοσέβαστη δεύτερη θέση στον όμιλό του κατά τη διάρκεια της σεζόν 2014–15. Έχασε την άνοδο στα πλέι οφ, αφού αποκλείστηκε από την Αθλέτικ Μπιλμπάο Β, η οποία αργότερα θα κατάφερνε να ανέβει.

Την περίοδο 2015–16, η ΟΥΚΑΜ Μούρθια τερμάτισε την κανονική σεζόν ως πρωταθλήτρια του 4ου ομίλου, έξι βαθμούς μπροστά από τη γειτόνισσά της, Ρεάλ Μούρθια. Ο σύλλογος πέτυχε την άνοδο στη Σεγούντα Ντιβισιόν στα πλέι οφ, αφού νίκησε τη Ρεάλ Μαδρίτης Καστίγια με συνολικό σκορ 4–3.

Η πρώτη σεζόν της ΟΥΚΑΜ στη δεύτερη κατηγορία ήταν βραχύβια, καθώς τερμάτισε στην 19η θέση και στη συνέχεια υποβιβάστηκε στην τρίτη κατηγορία, αφού ηττήθηκε σε έναν αγώνα ζωής-θανάτου από την Ταρραγόνα την τελευταία αγωνιστική. Την περίοδο 2018–19, ο σύλλογος τερμάτισε 5ος με 66 βαθμούς στη Σεγούντα Ντιβιζιόν Β, στον 4ο όμιλο.

### Ονόματα συλλόγου

* *Murcia Deportivo Club de Fútbol* (1999–2005)
* *Murcia Deportivo-Rincón de Seca Club de Fútbol* (2007–2008)
* *Murcia Deportivo Club de Fútbol-UCAM* (2008–2009)
* *Costa Cálida-Beniaján Club de Fútbol* (2009–2010)
* *Costa Cálida-Sangonera Club de Fútbol* (2010–2011)
* *UCAM Murcia Club de Fútbol* (2011–2015)
* *UCAM Universidad Católica de Murcia Club de Fútbol* (2015-)

## Παραπομπές


Κατηγορία:Ποδοσφαιρικές ομάδες Ισπανίας

Κατηγορία:Ιδρύσεις ποδοσφαιρικών ομάδων το 1999
Γκωζλέν Α΄ του Μαιν

Ο **Γκωζλέν Α΄ του Μαιν**, γαλλ.: Gauzlin I de Maine, ήταν κύριος του Μαιν στις αρχές του 9ου αι. Ήταν ο παλαιότερος γνωστός πρόγονος της οικογένειας των Ροργονιδών. Από ονοματολογικής άποψης, θα μπορούσε να είναι απόγονος του Χαρίβιου δούκα του Μαιν του 8ου αι. 

Σε ένα έγγραφο αναφέρεται ότι ήταν στην Ισπανική Μαρκιωνία στις 2 Απριλίου 812 μαζί με τον Καρλομάγνο, σε μία συνάντηση των Κομήτων. 

Είναι επίσης γνωστός από ένα διάταγμα της 1ης Μαρτίου 839, υπογεγραμμένο από τον γιο του Ροργκόν Α΄, το οποίο στάλθηκε στο αβαείο του Σαιντ-Μορ ντε Γκλανφέιγ . Σε αυτό, ο Ροργκόν Α΄ κατονομάζει την οικογένειά του εκεί: *«Ο πατέρας μου Γκωζλέν και η μητέρα μου Αδελτρούδις και ο αδελφός μου Γκωζμπέρτ».* 

## Οικογένεια
Νυμφεύτηκε την Αδελτρούδη της Μπουρζ, κόρη του κόμη της Μπουρζ. Τα παιδιά τους ήταν:
* Ροργκόν Α΄, κόμης του Μαιν (απεβ. το 839).
* Γκωζμπέρ, κόμης του Μαιν (απεβ. το 853).

## Αναφορές

Κατηγορία:Φράγκοι ευγενείς
Χαρίβιος του Μαιν

Ο **Χαρίβιος**, γαλλ. *Hervé,* ήταν ο Φράγκος δούκας του Μαιν (*dux Cenomannicus*) στις αρχές του 8ου αι. Ο πατέρας του ήταν ο Χρότγκαρ, δούκας του Μαιν, γιος ή εγγονός του Χρόντμπερτ Β΄, παλατινού κόμη του Χλωτάριου Γ΄, και άρα αδελφός του Λάμπερτ Β΄, κόμη του Εσμπάγ. Το 723 κατάσχεσε τα έσοδα της επισκοπής του Λε Μαν. Μετά το τέλος τού επισκόπου Ερλεμούντ, ανέλαβε τον έλεγχο της επισκοπής και των μοναστηριών της, και διόρισε τον αναλφάβητο γιο του Γκωκιόλενο ως επίσκοπο. Αν και η ημερομηνία θανάτου του Χαρίβιου είναι άγνωστη, ο γιος του διατήρησε τον έλεγχο της επισκοπής και της περιοχής ως επίσκοπος μέχρι το 771. Ο Κριστιάν Σετιπάνι υποστηρίζει ότι ο Χαρίβιος είναι πρόγονος των Ροργονιδών.

## Αναφορές
* Smith, Julia MH *, Επαρχία και Αυτοκρατορία: Βρετάνη και οι Καρολίγγειοι* . Εκδόσεις Πανεπιστημίου Κέιμπριτζ: 1992
* Σετιπάνι, Κρίστιαν, «Προσθήκη στους Προγόνους του Καρλομάγνου»

Κατηγορία:Γάλλοι ευγενείς
Λουδοβίκος, ηγούμενος του Σαιν-Ντενί

Ο **Λουδοβίκος**. γαλλ.: *Louis de Saint-Denis* (π. 800 – 867) από τον Οίκο των Ροργονίδών, ήταν Φράγκος, ηγούμενος του Σαιν-Ντενί από το 841. Η μητέρα του ήταν μέλος της βασιλικής οικογένειας των Καρολιδών, 

Γεννημένος γύρω στο 800, ο Λουδοβίκος ήταν νόθος γιος της Ροτρούδης, κόρης του Καρλομάγνου, από τον Ροργκόν Α΄ κόμη του Μαιν. Πιθανότατα μεγάλωσε στην Αυλή του παππού του, Καρλομάγνου, μέχρι το τέλος του τελευταίου το 814.  Από το 835, υπηρέτησε τον θείο του, τον βασιλια Λουδοβίκο Α΄ τον Ευσεβή, διάδοχο του Καρλομάγνου, ως αρχικαγκελάριος. Με το τέλος του Λουδοβίκου Α΄ τον Ιούνιο του 840, κήρυξε υποταγή του στον Κάρολο Β΄ τον Φαλακρό και έγινε αρχικαγκελάριός του. Τον Σεπτέμβριο ή τον Οκτώβριο του 840, ο ηγούμενος Ιλντουέν του Σαιν-Ντενί αυτομόλησε από τον Κάρολο Β΄ στον Λοθάριο Α΄. Ο Κάρολος Β΄ υποσχέθηκε στον Λουδοβίκο, ήδη μοναχό του Σαιν-Ντενί, ότι όταν το αβαείο θα επέστρεφε στον έλεγχό του, θα το παραχωρούσε στον Λουδοβίκο. 

Στις 14 Ιουνίου 844, ο Ριχμπόντ και ο Νίθαρντ, ηγούμενος και λαϊκός ηγούμενος αντίστοιχα του Σαιντ-Ρικιέ, απεβίωσαν στη μάχη. Ο Κάρολος Β΄ διόρισε τον Λουδοβίκο ηγούμενο του Σαιντ-Ρικιέ με τον θείο τού Καρόλου Β΄, Ροδόλφο, ως λαϊκό ομόλογό του. 

Το 857 μερικοί Βίκινγκς από το Ζεφός έκαναν επιδρομή στο Σαιν-Ντενί και αιχμαλώτισαν τον Λουδοβίκο. Ο ετεροθαλής αδελφός του, Γκωζλέν επίσκοπος του Παρισιού, επίσης αιχμαλωτίστηκε. Ο Κάρολος Β΄ έπρεπε να συγκεντρώσει ένα μεγάλο ποσό λύτρων, συμπεριλαμβανομένης μίας συνεισφοράς 688 λιβρών χρυσού και 3250 λιβρών ασημιού από το Σαιν-Ντενί, για να απελευθερώσει τους αιχμαλώτους. 

Ο Λουδοβίκος κατείχε τη θέση του αρχικαγκελάριου μέχρι το τέλος του.  Απεβίωσε το 867. Μετά το τέλος του, ο Κάρολος Β΄ αυτοανακηρύχθηκε λαϊκός ηγούμενος, και ανέλαβε τον άμεσο έλεγχο της μονής. 

## Σημειώσεις

## Πηγές

*
*

## Περαιτέρω ανάγνωση
* Ρισέ, Πιερ. *Les Carolingiens, une famille qui fit l'Europe* . 1983.
* Φόλκμαν, Ζαν-Σαρλ. *Bien Connaître les généalogies des rois de France* .ISBN&nbsp;

Κατηγορία:Οίκος των Ροργονιδών
Κόπα Φεντερασιόν Ισπανίας

Το **Κόπα Ρεάλ Φεντερασιόν Εσπανιόλα ντε Φούτμπολ** *(Copa Real Federación Española de Fútbol)*, ευρέως γνωστό απλούστερα ως **Κόπα Φεντερασιόν** (Κύπελλο Ομοσπονδίας) ή Κόπα ΡΦΕΦ, είναι μια ισπανική ποδοσφαιρική διοργάνωση που διοργανώνεται από την Βασιλική Ισπανική Ποδοσφαιρική Ομοσπονδία (RFEF). Διεξάγεται κάθε χρόνο από την περίοδο 1993-94 ως τουρνουά για μικρότερες ποδοσφαιρικές ομάδες, με μορφή παρόμοια με αυτή του Κόπα ντελ Ρέι.

Στη διοργάνωση αγωνίζονται οι σύλλογοι από την Πριμέρα Φεντερασιόν, τη Σεγούντα Φεντερασιόν και την Τερθέρα Φεντερασιόν που δεν έχουν προκριθεί για το Κόπα ντελ Ρέι.

Η διοργάνωση διεξάγεται σε δύο φάσεις. Η πρώτη φάση διοργανώνεται σε περιφερειακό επίπεδο, σύμφωνα με τους κανονισμούς που θεσπίζονται από κάθε αυτόνομη ομοσπονδία. Η δεύτερη φάση είναι εθνικής εμβέλειας και περιλαμβάνει 32 ομάδες: τις 20 καλύτερες ομάδες από την περιφερειακή φάση — μία από κάθε αυτόνομη κοινότητα, εκτός από την Ανδαλουσία, η οποία συνεισφέρει με δύο ομάδες, συν μία ομάδα από τη Θέουτα και τη Μελίγια — πέντε ομάδες από τη Σεγούντα Φεντερασιόν — η καλύτερη ομάδα από κάθε όμιλο την προηγούμενη σεζόν που δεν προκρίθηκε στο Κόπα Ντελ Ρέι – και επτά ομάδες από την Τερθέρα Φεντερασιόν — οι ομάδες που κατέλαβαν τη δεύτερη θέση της προηγούμενης σεζόν, ανεξαρτήτως ομίλου, με τους καλύτερους συντελεστές και χωρίς θέση στο Κόπα ντελ Ρέι.

Στην εθνική φάση, οι 32 ομάδες χωρίζονται σε τέσσερις ομίλους των οκτώ με βάση τη γεωγραφική εγγύτητα. Κάθε ομάδα παίζει τρεις γύρους νοκ άουτ, με τα ζευγάρια να καθορίζονται με κλήρωση. Ο νικητής κάθε ομίλου προκρίνεται στην τελική φάση, δηλαδή στους ημιτελικούς, και οι τέσσερις ομάδες των ημιτελικών κερδίζουν αυτόματα την πρόκριση στο Κόπα ντελ Ρέι.

Το τρέχον Κόπα Φεντερασιόν, που ιδρύθηκε το 1994, δεν θεωρείται από την ΡΦΕΦ το ίδιο με το αρχικό. Μια παρόμοια διοργάνωση με περιφερειακά προκριματικά τουρνουά για ερασιτεχνικούς συλλόγους (συμπεριλαμβανομένων των ομάδων που συνδέονται με τους επαγγελματικούς συλλόγους, όπως η Ρεάλ Μαδρίτης Γ και η Μπαρτσελόνα Γ), το ''Κύπελλο Ερασιτεχνών της Ισπανίας'', λειτούργησε από το 1930 έως το 1987, αλλά θεωρείται επίσης διαφορετικό από το Κόπα Φεντερασιόν.

Κατηγορία:Κύπελλα ποδοσφαίρου Ισπανίας
Κατηγορία:Σεγούντα Ντιβιζιόν Β
Κατηγορία:Τερθέρα Ντιβιζιόν
Κοιλάδα Λαντάι Σιν

Η **Κοιλάδα Λαντάι Σιν** (*Landai Sin*), γνωστή και ως **Κοιλάδα Μπασγκάλ** (*Bashgal*), είναι κοιλάδα στην Περιφέρεια Νουρεστάν του βορειοανατολικού Αφγανιστάν. Η κοιλάδα σχηματίσθηκε από τον ομώνυμο ποταμό Λαντάι Σιν, παραπόταμο του Κουνάρ. Ο μεγαλύτερος οικισμός που βρίσκεται μέσα στην κοιλάδα είναι η κωμόπολη Καμντές. Το κατώτερο μέρος της κοιλάδας Μπασγκάλ κατοικείται από τη φυλή Κομ ή Καμ.

## Ιστορία
Κατά την εποχή της ακμής της Βρετανικής Αυτοκρατορίας τον 19ο αιώνα η κοιλάδα Λαντάι Σιν ήταν μέρος του πριγκιπικού Κράτους του Τσιτράλ.

Τη δεκαετία του 1980 ο Σαλαφιστής κληρικός Μαβλαβί Αφζάλ ίδρυσε στην κοιλάδα το λεγόμενο «Ισλαμικό Επαναστατικό Κράτος του Αφγανιστάν», το οποίο ίδρυσε προξενεία στη Σαουδική Αραβία και στο Πακιστάν.

## Παραπομπές


Λανται Σιν
Ζοσλέν, επίσκοπος του Παρισιού

Ο **Ζοσλέν**, **Γκοσλέν** ή **Γκωζλέν**, ιταλ.:*Joscelin, Goslin, ou Gauzlin* (απεβ. στις 16 Απριλίου 886), από τον Οίκο των Ροργονιδών, ήταν επίσκοπος του Παρισιού και υπερασπιστής της πόλης εναντίον των Νορμανδών (885)). Ήταν, σύμφωνα με ορισμένες πηγές, γιος του Ροργκόν Α΄, κόμη του Μαιν, και σύμφωνα με άλλες ο φυσικός γιος του βασιλιά Λουδοβίκου Α΄. 

Το 848 έγινε μοναχός και εισήλθε σε μοναστήρι στη Ρενς, ενώ αργότερα έγινε ηγούμενος του Σαιν-Ντενί. Όπως οι περισσότεροι ιεράρχες της εποχής του, έπαιξε εξέχοντα ρόλο στον αγώνα κατά των Νορμανδών, από τους οποίους αυτός και ο αδελφός του Λουδοβίκος συνελήφθησαν αιχμάλωτοι (858), και αφέθηκε ελεύθερος μόνο αφού κατέβαλε υψηλά λύτρα ( *Prudentii Trecensis episcopi Annales*, έτος 858). Από το 855 έως το 867 κατείχε κατά διαστήματα, και από το 867 έως το 881 τακτικά, το αξίωμα του καγκελάριου του Καρόλου Β΄ του Φαλακρού και των διαδόχων του. 

Το 883 ή 884 εξελέγη επίσκοπος του Παρισιού, και προβλέποντας τους κινδύνους, στους οποίους επρόκειτο να εκτεθεί η πόλη από τις επιθέσεις των Νορμανδών, σχεδίασε και διηύθυνε την ενίσχυση των αμυντικών τειχών, αν και βασίστηκε επίσης για την ασφάλειά του στα λείψανα του Αγίου Ζερμαίν και της Αγίας Ζενεβιέβ. Όταν τελικά έγινε η επίθεση (885), η άμυνα της πόλης ανατέθηκε σε αυτόν και στον Εύδη Α΄ κόμη του Παρισιού, και στον Ούγο τον Αββά. 

Η πόλη δέχτηκε επίθεση στις 26 Νοεμβρίου, και ο αγώνας για την κατοχή της γέφυρας (τώρα Ποντ-ω-Σανζ) διήρκεσε δύο ημέρες. Αλλά ο Ζοσλέν επισκεύασε την καταστροφή του ξύλινου πύργου μέσα σε μία νύχτα, και οι Βίκινγκς αναγκάστηκαν να εγκαταλείψουν την προσπάθεια να καταλάβουν την πόλη με έφοδο. Η πολιορκία του Παρισιού διήρκεσε περίπου έναν χρόνο ακόμη, όσο ο βασιλιάς Κάρολος Γ΄ ο Παχύς βρισκόταν στην Ιταλία. Ο Ζοσλέν απεβίωσε λίγο μετά την επίτευξη των προκαταρκτικών μέτρων για την ειρήνη, είτε εξαντλημένος από τις προσπάθειές του, είτε σκοτωμένος από κάποια επιδημία, που μαινόταν στην πόλη. Τον διαδέχθηκε ο Ασκέρικος. 

## Αναφορές

## Πηγές
* Ντουβάλ, Αμωρύ. *L'Evéque Gozlin ou le siege de Paris par les Normands, chronique du IX siècle* . Παρίσι, 1832.
* ΜακΛιν, Σάιμον. *Βασιλεία και πολιτική στα τέλη του ένατου αιώνα: Ο Κάρολος ο Παχύς και το τέλος της Καρολίγγειας Αυτοκρατορίας* . Εκδόσεις Πανεπιστημίου Κέιμπριτζ: 2003.
* 

Κατηγορία:Επίσκοποι Παρισίων
Γκωζλέν Β΄ του Μαιν

Ο **Γκωζλέν Β΄**, γαλλ.: *Gauzlin II comte du Mai*n (απεβ. το 914) ήταν κόμης του Μαιν από το 893 έως το 895. Καταγόταν από τον Οίκο των Ροργονιδών, γιος του Γκωζφρίντ κόμη του Μαιν και μάργραβου της Νευστρίας.

Μετά το τέλος τού πατέρα του το 878, ήταν πολύ νέος για να κληρονομήσει τις ευθύνες τού πατέρα του, και ήταν ένας εξάδελφός του, ο Ραγκενόλντ, που έγινε μάργραβος της Νευστρίας και κόμης του Μαιν. 

Όταν ο Ραγκενόλντ σκοτώθηκε από Βίκινγκ επιδρομείς το 885, ο Ερρίκος διορίστηκε μάργραβος της Νευστρίας και ο Ρογήρος έγινε κόμης του Μαιν. 

Ο Γκωζλέν Β΄ συμμάχησε με τον Οίκο των Ροβερτιδών· όταν ο Εύδης Α΄ έγινε βασιλιάς της Γαλλίας, εκθρόνισε τον Ρογήρο το 893 και διόρισε τον Γκωζλέν Β΄ ως κόμη του Μαιν. Ωστόσο, ο Γκοζλέν Β΄ δεν μπόρεσε να κρατήσει το Μαιν, και ο Ρογήρος ανέκτησε τον έλεγχο του Μαιν το 895. 

Ο Γκωζλέν Β΄ συνέχισε τον αγώνα εναντίον τού Ρογήρου, και στη συνέχεια εναντίον τού γιου εκείνου Ούγου Α΄. Τελικά έκλεισαν ειρήνη, και είναι πιθανό ο Ούγος Α΄ να νυμφεύτηκε μία κόρη του Γκωζλέν κατά τη διάρκεια της ειρήνης. Ο Γκωζλέν Β΄ απεβίωσε το 914. 

## Αναφορές

Κατηγορία:Κόμητες του Μαιν
Ερβέρτος Β΄ του Μαιν

Ο **Ερβέρτος Β΄** γαλλ.: *Herbert II, comte du Maine* (απεβ. στις 9 Μαρτίου 1062) από τον Οίκο των Ουγονιδών, ήταν κόμης του Μαιν από το 1051 έως το 1062. Ήταν γιος του Ούγου Δ΄ κόμη του Μαιν  και της Μπέρτας του Μπλουά. 

Μετά το τέλος του Ούγου Δ΄, ο Γοδεφρείδος Β΄ Μαρτέλος, κόμης του Ανζού, κατέλαβε το Μαίν, εκδιώκοντας τη Μπέρτα του Μπλουά και τον Ζερβαί ντε Σατώ ντυ Λουάρ, επίσκοπο του Λε Μαν, οι οποίοι κατέφυγαν στην Αυλή της Νορμανδίας.

Το 1056 ο Ερβέρτος Β΄ διέφυγε από το Λε Μαν και πήγε στην Αυλή του Γουλιέλμου, δούκα της Νορμανδίας. Εκεί η αδελφή του, Μαργαρίτα, αρραβωνιάστηκε τον Ροβέρτο Β΄ Κέρθοουζ, αλλά απεβίωσε πριν καν πραγματοποιηθεί ο γάμος.  Ο Ερβέρτος Β΄, αφού δήλωσε υποτέλειας (homage) στον Γουλιέλμο για την κομητεία του Μαιν, επρόκειτο να νυμφευτεί την Αδελίδα, κόρη του Γουλιέλμου,  αλλά απεβίωσε το 1062. 

## Αναφορές

## Πηγές
* 
* 
* 
* 

Κατηγορία:Κόμητες του Μαιν
Μπρίκι Λακωνίας

Το **Μπρίκι** είναι χωριό της τοπικής κοινότητας Μίνας, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 200 μέτρων και έχει χαρακτηριστεί παραδοσιακός οικισμός.

## Ιστορικά στοιχεία
Στο Μπρίκι έχουν βρεθεί κατάλοιπα βυζαντινού οικισμού, και στην περιοχή του χωριού βρίσκονται οι βυζαντινοί ναοί του Άι Λέου (μεσοβυζαντινός), της Αγίας Τριάδας (12ος αιώνας), του Αγίου Γεωργίου (13ος αιώνας) και του Αγίου Νικολάου (14ος αιώνας). Η παλαιότερη γραπτή μνεία στον οικισμό βρίσκεται στην κτητορική επιγραφή του ναού του Αρχαγγέλου Μιχαήλ στον Πολεμίτα, ο οποίος χρονολογείται από το 1278. Στην επιγραφή αναφέρεται ως «πλυσι(ον) του π(ατ)ρικη» και «ειστα μπ(ατ)τρικιου», υποδεικνύοντας, σύμφωνα με τον Νικόλαο Δρανδράκη, ότι το όνομα του χωριού προέρχεται από το όνομα Πατρίκιος.

Το χωριό αναφέρεται επίσης στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως *Brichi* με 35 νοικοκυριά. Στον κώδικά του Muazzo το 1695 αναφέρεται ως *villa Brichi* με 93 μάχιμους άνδρες, ενώ στην ενετική απογραφή του Grimani το 1700 αναφέρεται ως *Brichi* με 40 νοικοκυριά και 134 κατοίκους. Το χωριό αναφέρεται ως Μπρίκι στο ποίημα του Νηφάκη *Ιστορία της Μάνης όλης, ήθη, χωρία και ιντράδες δια στίχων πολιτικών* του 1798. Στη στατιστική της γαλλικής Επιστημονικής Αποστολής του 1829 αναφέρεται ως Briki στην περιοχή της Μαΐνης με 24 νοικοκυριά.

Στην απογραφή του 1844 το Μπρίκι αναφέρεται ως μικρό χωριό. Στην απογραφή του 1879 είχε 61 κατοίκους. Στην απογραφή του 1907 είχε 68 κατοίκους. Στη συνέχεια ο πληθυσμός τους μειώθηκε και το 1971 είχε 13 κατοίκους.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
* Ο ναός του Άι Λέου, ερειπωμένος μονόχωρος σταυρόσχημος ναός με τρουλοκαμάρα, ο οποίος σύμφωνα με την τοιχογραφία στο κτιστό τέμπλο είναι αφιερωμένος στον Άγιο Λέοντα. Οι εσωτερικές διαστάσεις είναι 5,4 επί 5,2 μέτρα. Η τοιχοδομή του περιλαμβάνει μεγάλους ογκόλιθους. Στο εσωτερικό του ναού σώζονται κάποιες λαϊκότροπος τοιχογραφίες τις οποίες ο Νίκος Δρανδάκης χρονολόγησε στον 14ο αιώνα.
* Ο ναός του Αγίου Νικολάου, μέσα στο χωριό, είναι σταυροειδής συνεπτυγμένος ναός με τρούλο, πιθανόν του 15ου αιώνα. Στο εσωτερικό ήταν κατάγραφος.
* Ο ναός του Αγίου Γεωργίου, ερειπωμένος καμαρόσκεπος μονόκλιτος ναός με διαστάσεις 7,8 επί 2,9 μέτρα. Στο εσωτερικό του σώζεται το γλυπτό τέμπλο και τοιχογραφίες του 12ου-13ου αιώνα.
* Ο ναός της Αγίας Τριάδας είναι σταυροειδής εγγεγραμμένος ναός, με τρούλο ο οποίος υποστηρίζεται από δύο κίονες. Στα δυτικά έχει νεότερη καμαρόσκεπη επέκταση. Ήταν το καθολικό της Μονής Μαυρουδαίων.
* Στο κέντρο του χωριού βρίσκεται ο Πύργος του Λαγούδη ή των Λαγουδιανών, πιθανόν κτισμένος τον 18ο αιώνα.

## Παραπομπές


## Πηγές
*

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Αμεδαίος

Το όνομα **Αμεδαίος** είναι ανδρικό όνομα λατινικής προέλευσης που χρησιμοποιείται για την απόδοση λατινικών ονομάτων που προέρχονται από το Amadeus.
Με το όνομα **Αμεδαίος** μπορεί να αναφέρονται:

## Πρόσωπα
* Ο Αμεδαίος Λουδοβίκος, Δούκας των Αβρουζίων
* Ο Αμεδαίος του Πεδεμοντίου
* Ο Αμεδαίος της Ισπανίας, βασιλιάς της Ισπανίας (1870 - 1873).
* Ο Βίκτωρ Αμεδαίος Β΄ της Σαρδηνίας
* Ο Βίκτωρ Αμεδαίος του Άνχαλτ-Μπέρνμπουργκ
* Ο Βίκτωρ Αμεδαίος Γ΄ της Σαρδηνίας
* Ο Αμεδαίος, αρχιδούκας της Αυστρίας-Έστε
* Ο Αμεδαίος του Σαλούτσο
* Ο Βίκτωρ Αμεδαίος της Έσσης-Ρότενμπουργκ
* Ο Βίκτωρ Αμεδαίος Β΄ του Καρινιάνο
* Ο Βίκτωρ Αμεδαίος του Άνχαλτ-Μπέρνμπουργκ-Σάουμπουργκ-Χόιμ
* Ο Κάρολος Αμεδαίος της Σαβοΐας-Νεμούρ

## Κόμες της Γενεύης
* Ο Αμεδαίος Α΄ της Γενεύης
* Ο Αμεδαίος Β΄ της Γενεύης
* Ο Αμεδαίος Γ΄ της Γενεύης
* Ο Αμεδαίος Δ΄ της Γενεύης

## Κόμες της Σαβοΐας
* Ο Αμεδαίος Α΄ της Σαβοΐας
* Ο Αμεδαίος Β΄ της Σαβοΐας
* Ο Αμεδαίος Γ΄ της Σαβοΐας
* Ο Αμεδαίος Δ΄ της Σαβοΐας
* Ο Αμεδαίος Ε΄ της Σαβοΐας
* Ο Αμεδαίος ΣΤ΄ της Σαβοΐας
* Ο Αμεδαίος Ζ΄ της Σαβοΐας
* Ο Αμεδαίος Η΄ της Σαβοΐας
* Ο Αμεδαίος Θ΄ της Σαβοΐας
* Ο Βίκτωρ Αμεδαίος Α΄ της Σαβοΐας
* Ο Βίκτωρ Αμεδαίος Α΄ της Σαβοΐας-Καρινιάν
Ντιαμπλοτέν

Το **Μορν Ντιαμπλοτέν** (γαλλ. *Kupe*) είναι το υψηλότερο βουνό και κορυφή στη Δομινίκα, ένα νησιωτικό κράτος στις Μικρές Αντίλλες. Με υψόμετρο κορυφής 1.447 μέτρα πάνω από την επιφάνεια της θάλασσας, είναι επίσης το δεύτερο υψηλότερο βουνό σε όλες τις Μικρές Αντίλλες, μετά το ηφαίστειο Λα Γκραντ Σουφριέρ στη Γουαδελούπη (1.467 μέτρα). Το Ντιαμπλοτέν βρίσκεται στο βόρειο μέρος της νήσου Δομινίκας, περίπου 24 χιλιόμετρα βορείως της πρωτεύουσας της χώρας, του Ροζώ, και περί τα 10 χιλιόμετρα νοτιοανατολικώς του Πόρτσμουθ. Είναι ενταγμένο σήμερα εντός του ομώνυμου εθνικού πάρκου.

Το Μορν Ντιαμπλοτέν είναι εσβεσμένο ηφαίστειο, που εξερράγη για τελευταία φορα περί το 28.000 π.Χ.. Δεν υπάρχουν γνωστές εκρήξεις κατά την ιστορική περίοδο.

Στη γλώσσα των ντόπιων κατοίκων, η ονομασία του βουνού αποτελεί και το όνομα του σπάνιου είδους πτηνού *[[Pterodroma hasitata]]*.

## Παραπομπές


Ντιαμπλοτε
Λόμα Άλτο δε λα Μπαντέρα

Το **Λόμα Άλτο δε λα Μπαντέρα** (ισπ. *Loma Alto de la Bandera*) είναι βουνό της Δομινικανής Δημοκρατίας, που σήμερα είναι ενταγμένο εντός του Εθνικού Πάρκου Βάλλε Νουέβο, στην επαρχία Λα Βέγα. Κατά την εποχή της κατοχής της χώρας από τις ΗΠΑ (1916-1924) το βουνό χαρτογραφήθηκε και το υψόμετρο της κορυφής του υπολογίσθηκε σε 2.842 μέτρα. Εξαιτίας της σχετικής εγγύτητας και της οπτικής επαφής του βουνού με το Σάντο Ντομίνγκο, την πρωτεύουσα της χώρας, η κορυφή του φέρει πολλές κεραίες και πύργους τηλεπικοινωνιών., μεταξύ των οποίων και ραδιοβοηθήματα για το αεροδρόμιο του Σάντο Ντομίνγκο.

## Παραπομπές


Λομα Αλτο δε λα Μπαντερα
Όρος Ναμπέμπα

Το **Όρος Ναμπέμπα** (γαλλ. *Mont Nabemba*) είναι το υψηλότερο βουνό και κορυφή στη Δημοκρατία του Κονγκό. Βρίσκεται στο Διαμέρισμα Σάνγκχα, στο βόρειο μέρος της χώρας, περίπου 50 χιλιόμετρα από τη μικρή πόλη Σουανκέ, και η κορυφή του έχει υψόμετρο 1.020 μέτρα πάνω από την επιφάνεια της θάλασσας.

Ο Πύργος Ναμπέμπα στην πρωτεύουσα Μπραζαβίλ, το υψηλότερο κτήριο της χώρας, ονομάσθηκε έτσι εξαιτίας του βουνού.

Στο βουνό βρίσκονται αποθέματα σιδηρομεταλλεύματος και η αυστραλιανή επιχείρηση Sundance Resources εκτελεί γεωτρήσεις για την εξόρυξή του.

## Παραπομπές


Ορος Ναμπεμπα
Ραουντχατάιν

Το **Ραουντχατάιν** (αγγλ. *Raudhatain*) είναι πετρελαϊκό πεδίο (σύνολο κοιτασμάτων πετρελαίου) στο βόρειο Κουβέιτ. Εκτιμάται ότι περιέχει περίπου 6 δισεκατομμύρια βαρέλια πετρελαίου και αυτή την εποχή (2025) αναπτύσσεται η εξόρυξή του.

Το πεδίο Ραουντχατάιν ανακαλύφθηκε το έτος 1955, και το πρώτο πετρέλαιο από αυτό εξορύχθηκε το 1959. 

## Παραπομπές


Ραουντχατα
ΚΝ Τερουέλ

Η **Κλαμπ Ντεπορτίβο Τερουέλ** *(Club Deportivo Teruel)* είναι ισπανική ποδοσφαιρική ομάδα με έδρα το Τερουέλ, στην αυτόνομη κοινότητα της Αραγωνίας. Ο σύλλογος ιδρύθηκε το 1954 και σήμερα αγωνίζεται στον 2ο όμιλο της Πριμέρα Φεντερασιόν και δίνει τους εντός έδρας αγώνες στης το *Εστάδιο Πινίγια*, χωρητικότητας 4.500 θέσεων. 

## Ιστορία

Ιδρυθείς το 1954, ο σύλλογος πέρασε δύο σεζόν στην *Περιφερειακή Τερθέρα*, τη χαμηλότερη κατηγορία της περιφέρειας, πριν πάρει τη θέση της ΣΝ Μοντανέζα στην Τερθέρα Ντιβισιόν.

Έφτασε για πρώτη φορά στη Σεγούντα Ντιβισιόν Β το 1987.

Στις 13 Ιουνίου 2018, η Τερουέλ υπέγραψε συμφωνία συνεργασίας με τη ΣΝ Ουέσκα για τρία χρόνια.

## Διακρίσεις

* **Τερθέρα Ντιβισιόν**
** Πρωταθλήτρια (3): 2000–01, 2009–10, 2017–18

## Παραπομπές


Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1954
Κατηγορία:Ιδρύσεις ποδοσφαιρικών ομάδων το 1954
Κασέου (ποταμός)

Ο **Κασέου** (πορτογαλ. *Rio Cacheu*) είναι ποταμός στη χώρα Γουινέα-Μπισάου της Αφρικής, γνωστός στον άνω ρου του και ως **Φαρίμ** (*Farim*). Το συνολικό μήκος του είναι περίπου 257&nbsp;χιλιόμετρα. Από τους μεγαλύτερους παραποτάμους του είναι ο ποταμός Κανζαμπάρι.

## Ρους
Οι πηγές του Κασέου βρίσκονται κοντά στο βόρειο σύνορο της χώρας, βορείως της Κοντουμπόελ και κοντά σε μια καμπή του ανεξάρτητου ποταμού Ζέμπα. Ο ποταμός ρέει προς τα δυτικά, διέρχεται από την κωμόπολη Φαρίμ και κοντά από τo Bigenè. Η κοίτη του από εκεί και κάτω διευρύνεται σχηματίζοντας μια εκβολή, στη νότια ακτή της οποίας βρίσκεται η ομώνυμη του ποταμού πόλη Κασέου. Η Νήσος Ελία είναι ένα αρκετά μεγάλο ποτάμιο νησί στη δεξιά όχθη του ποταμού, κοντά στο στόμιό του. Το δυτικό άκρο του νησιού αυτού βρίσκεται στην ανατολική πλευρά της συμβολής του μικρού ποταμού Ελία με τον Κασέου.

Ο ποταμός Κασέου είναι πλωτός ακόμα και για μεγάλα πλοία (2.000 τόνων) σε μήκος περί τα 97&nbsp;χιλιόμετρα, ενώ για μικρά ποταμόπλοια σε πολύ μεγαλύτερο μήκος. Αποτελούσε έτσι παλαιά μια σημαντική μεταφορική αρτηρία για το εμπόριο.

## Ιστορικά στοιχεία
Κατά τον Πορτογαλικό αποικιακό πόλεμο και ειδικότερα στον Πόλεμο της Ανεξαρτησίας της Γουινέας-Μπισάου, ο ποταμός εξυπηρέτησε αρκετές στρατιωτικές επιχειρήσεις.

Τον Δεκέμβριο του έτους 2000, ένα μεγάλο μέρος της εκβολής του ποταμού Κασέου ορίσθηκε ως μέρος του Εθνικού Πάρκου μαγγρόβιων του ποταμού Κασέου. Το 68% του πάρκου αυτού έχει μαγγρόβια βλάστηση.

## Παραπομπές


## Βιβλιογραφία

* Salif Diop: *[http://horizon.documentation.ird.fr/exl-doc/pleins_textes/pleins_textes_2/etudes_theses/40109.pdf La côte ouest-africaine. Du Saloum (Sénégal) à la Mellacorée (Rép. de Guinée)]*, ORSTOM, Παρίσι 1990

Κατηγορία:Γεωγραφία της Γουινέας-Μπισάου
Κατηγορία:Ποταμοί της Αφρικής
Θανάσης Τούμπουλης

Ο **Θανάσης Αγγ. Τούμπουλης** (Κάτω Αχαΐα, 19 Μαρτίου 1970) είναι Έλληνας ηθοποιός και απόστρατος της Ελληνικής Αστυνομίας, με παράλληλη πορεία στον χώρο της τέχνης και του πολιτισμού. Είναι απόφοιτος της Δραματική Σχολή Βεάκη και δραστηριοποιείται επαγγελματικά στην υποκριτική από τις αρχές της δεκαετίας του 1990. Έχει εκπαιδευτεί σε εξειδικευμένες υπηρεσίες της ΕΛ.ΑΣ. και έχει συμμετάσχει σε αποστολές στο εξωτερικό κατά την περίοδο της ενεργού του υπηρεσίας. Είναι επίσης γνωστός για την ευαισθητοποίησή του σε ζητήματα προσβασιμότητας, κοινωνικής ένταξης και διαβίωσης για άτομα με αναπηρία.

## Δεδομένα
Έχει εμφανιστεί σε πλήθος τηλεοπτικών σειρών, δημιουργώντας συνεχή και σταθερή παρουσία στη μικρή οθόνη επί σειρά ετών. Μεταξύ άλλων έχει συμμετάσχει στις σειρές: *Εκμέκ Παγωτό*, *Ταύρος με Τοξότη*, *Εμείς κι Εμείς*, *Το τελευταίο αντίο*, *Κάποιος να την φυλάει*, *Πειρασμός*, *Ψίθυροι Καρδιάς*, *Safe Sex – η κολλητή μου φίλη*, *Σαν χειμωνιάτικη λιακάδα*, *Κάπου σε ξέρω*, *Βέρα στο Δεξί*, *Κόκκινο Δωμάτιο*, *Τρίχες*, *Θα γίνει της πολυκατοικίας*, *Έλα στη θέση μου*, *Σασμός*, *Αμφιβολίες*, *Όρκος II*, μεταξύ άλλων.

Έχει υπάρξει συνεργάτης για πολλά χρόνια με τον θεατρικό συγγραφέα, σκηνοθέτη, σεναριογράφο και ηθοποιό Αλέξανδρος Ρήγας, σε τηλεοπτικές και θεατρικές παραγωγές.

Ο Θανάσης Τούμπουλης έχει συμμετάσχει σε θεατρικές παραστάσεις σε όλη την Ελλάδα. Η σκηνική του παρουσία έχει καλύψει έργα διαφορετικού ύφους και περιεχομένου, όπως οι παραγωγές *[[Εκκλησιάζουσες]]*, *Μπαμπά... μην ξαναπεθάνεις Παρασκευή* κ.ά., σε συνεργασία με κεντρικά θέατρα της Αθήνας, πολιτιστικούς φορείς, θεατρικές ομάδες και δήμους.

Έχει επίσης συμμετάσχει σε κινηματογραφικές παραγωγές διαφορετικού ύφους, ανάμεσα στις οποίες ξεχωρίζουν οι ταινίες:

* *Pari*, σκηνοθεσία Siamak Etemadi — ελληνοϊρανική παραγωγή που απέσπασε βραβεία και προβλήθηκε σε διεθνή φεστιβάλ.
* *Η γυναίκα είναι σκληρός άνθρωπος*, σκηνοθεσία Αντώνης Καφετζόπουλος.

Έχει αναλάβει ρόλους τεχνικού συμβούλου (Police Technical Advisor) σε ελληνικές και διεθνείς ταινίες.

Ο Θανάσης Τούμπουλης έχει συμμετάσχει σε συνεντεύξεις και αφιερώματα σε διάφορα μέσα, τόσο σε μεγάλα αστικά κέντρα όσο και σε τοπικά μέσα σε περιοχές όπως η Πάτρα και η Κάτω Αχαΐα. Οι συνεντεύξεις αυτές περιλαμβάνουν sites και πολιτιστικά blogs, όπου έχει αναδειχθεί η πορεία και η δράση του σε καλλιτεχνικό και κοινωνικό χώρο.

Παράλληλα, έχει συμμετάσχει στη σκηνοθετική καθοδήγηση και δημιουργική επιμέλεια σειράς βίντεο κοινωνικού περιεχομένου του Υπουργείου Δημόσιας Τάξης και της ΕΛ.ΑΣ..

Κατά καιρούς έχει συμμετάσχει σε διαφημιστικές καμπάνιες και ραδιοφωνικές παραγωγές.

Για λόγους επαγγελματικού χαρακτήρα και ιδιωτικότητας, ο Θανάσης Τούμπουλης έχει εμφανιστεί σε ορισμένες παραγωγές είτε με το πλήρες όνομά του, είτε χωρίς αναφορά ονόματος, είτε με το ψευδώνυμο *Θανάσης Πλώτας*.

## Παραπομπές


## Εξωτερικοί σύνδεσμοι
* 

## Πηγές

Κατηγορία:Έλληνες ηθοποιοί
Κατηγορία:Έλληνες αστυνομικοί
Γενικές εκλογές στα Νησιά Κέιμαν 2025

Στις 30 Απριλίου 2025 διεξήχθησαν γενικές εκλογές στις Νήσους Κέιμαν, ταυτόχρονα με ένα δημοψήφισμα.

Μετά τις ανακατατάξεις του 2023–2025, το κυβερνών Κίνημα Ενότητας του Λαού (UPM) διαλύθηκε και εμφανίστηκαν νέα κόμματα, όπως το Κόμμα Κοινότητας Νήσων Κέιμαν (TCCP) του Αντρέ Έμπανκς και το Εθνικό Κόμμα Νήσων Κέιμαν (CINP).

Στις εκλογές, το αντιπολιτευόμενο Λαϊκό Προοδευτικό Κίνημα (PPM) κέρδισε επτά έδρες, αλλά δεν εξασφάλισε πλειοψηφία. Το TCCP, το CINP και οι ανεξάρτητοι υποψήφιοι κέρδισαν από τέσσερις έδρες. Μετεκλογικά, το TCCP, το CINP και τρεις ανεξάρτητοι σχημάτισαν τον κυβερνητικό συνασπισμό Εθνικός Συνασπισμός για τους Καϊμανιανούς με πρωθυπουργό τον Αντρέ Εμπανκς. Η κυβέρνηση ορκίστηκε στις 6 Μαΐου 2025. 

## Πλαίσιο
Οι εκλογές του 2021 ανέδειξαν δώδεκα ανεξάρτητους υποψηφίους και επτά υποψηφίους του Λαϊκού Προοδευτικού Κινήματος (PPM). Κυβέρνηση σχηματίστηκε από τον ανεξάρτητο Ουέιν Πάντον, ο οποίος έγινε πρωθυπουργός. Τον Νοέμβριο του 2023 δώδεκα βουλευτές προσχώρησαν στο νέο Κίνημα Ενότητας του Λαού (UPM), με αρχηγό την Τζουλιάνα Ο'Κόνορ-Κόνολι, η οποία έγινε πρωθυπουργός. Στις 31 Οκτωβρίου 2024 τέσσερις βουλευτές του UPM παραιτήθηκαν από την κυβέρνηση, με αποτέλεσμα την απώλεια της κοινοβουλευτικής πλειοψηφίας. Τον Φεβρουάριο και τον Μάρτιο του 2025, τρία από τα επτά μέλη της μειοψηφικής κυβέρνησης του UPM, συμπεριλαμβανομένης της Ο' Κόνορ-Κόνολι, προσχώρησαν στο PPM για να διεκδικήσουν εκ νέου την εκλογή τους.

## Εκλογικό σύστημα
Το Κοινοβούλιο των Νήσων Κέιμαν έχει 21 μέλη. Δεκαεννέα μέλη εκλέγονται άμεσα με το σύστημα της πλειοψηφικής ψήφου από μονοεδρικές εκλογικές περιφέρειες, με θητεία τεσσάρων ετών. Δύο μέλη *ex officio* (διορισμένα) είναι ο Αναπληρωτής Κυβερνήτης και ο Γενικός Εισαγγελέας, οι οποίοι διορίζονται από τον Κυβερνήτη.

## Κόμματα
Το UPM δήλωσε ότι δεν θα συμμετάσχει στις εκλογές του 2025 και θα διαλυθεί. Οι τέσσερις πρώην βουλευτές του UPM ίδρυσαν νέο πολιτικό κόμμα, το Κόμμα Κοινότητας των Καϊμάν (TCCP), με επικεφαλής τον Αντρέ Έμπανκς.

Το αντιπολιτευόμενο PPM κατήλθε στις εκλογές με αρχηγό τον Τζόι Χιου, έπειτα από τις παραιτήσεις του Προέδρου της Βουλής και πρώην πρωθυπουργού Άλντεν Μακλάφλιν και του πρώην αναπληρωτή πρωθυπουργού Μόουζες Κίρκονελ.

## Αποτελέσματα
Τα προκαταρκτικά αποτελέσματα έδειξαν ότι το PPM κέρδισε τις περισσότερες έδρες (επτά), χωρίς όμως να εξασφαλίσει πλειοψηφία. Το TCCP, το CINP και οι Ανεξάρτητοι κέρδισαν από τέσσερις έδρες. Ο ανεξάρτητος Κρις Σόντερς, που εξελέγη στην Μπόντεν Τάουν Δυτική, δήλωσε ότι θα συνεργαστεί μόνο με το PPM.

## Επακόλουθα
Μετά τις εκλογές, το Κόμμα Κοινότητας Νήσων Κέιμαν και το Εθνικό Κόμμα Νήσων Κέιμαν ενώθηκαν με τρεις ανεξάρτητους για να σχηματίσουν κυβερνητικό συνασπισμό. Η ομάδα ονομάστηκε Εθνικός Συνασπισμός για τους Καϊμανιανούς, με τον αρχηγό του TCCP Αντρέ Έμπανκς να γίνεται εκλεγμένος πρωθυπουργός. Ο Έμπανκς και η υπόλοιπη κυβέρνηση ορκίστηκαν στις 6 Μαΐου 2025.

## Παραπομπές


2025
Κειμαν
Γιάα Νάα

μικρογραφία|Μαχάμα Αμπουκάρι Γκαρίμπα Β΄, ο σημερινός Γιάα Νάα
**Γιάα Νάα** είναι ο τίτλος του βασιλιά του Νταγκμπόν, του βασιλείου του λαού Νταγκόμπα, το οποίο βρίσκεται στο βόρειο τμήμα της σημερινής Γκάνας. Ο σημερινός Γιάα Νάα είναι ο Μαχάμα Αμπουκάρι Γκαρίμπα Β΄.  Ενθρονίστηκε την Παρασκευή 25 Ιανουαρίου του 2019.

Ο Λέων της Γκμπεβάα είναι το τοτεμικό σύμβολο του Γιάα Νάα. 

Οι φυλές Κονκόμπα, Μπιμόμπα, Τσεκόζι, Μπασαάρι, Τσάμπα, Γκουρούζι και Ζαντάζι κατοικούν στο Νταγκμπόν. 

## Τίτλοι του Γιάα Νάα
Οι τίτλοι του Γιάα Νάα είναι Νάα Γκμπεβάα, Γιόγου Τολάνα, Σαϊνλάνα, Τίχι νι Μόρι Λάνα.

## Κατάλογος των Γιάα Νάα

## Παραπομπές

Κατηγορία:Βασιλικοί τίτλοι
Κατηγορία:Βασιλείς
Ρογήρος του Μαιν

Ο **Ρογήρος**, γαλλ.: *Roger comte du Maine* (απεβ. π. 900) από τον Οίκο των Ουγονιδών, ήταν κόμης του Μαιν από το 886 έως το 893, και ξανά από το 895 έως το 900. Είναι ο ιδρυτής του δεύτερου οίκου του Μαιν, που μερικές φορές ονομάζεται "των Ουγκονιδών".

Η οικογένειά του δεν αναφέρεται σε σύγχρονα έγγραφα. Πρόσφατη έρευνα έχει προτείνει αρκετές υποθέσεις. Από ονοματολογικής άποψης, θα μπορούσε να είναι απόγονος του Ρογήρου κόμη του Λε Μαν στις αρχές του 8ου αι., και ως εκ τούτου πιθανώς από τον Οίκο των Ροβερτιδών. Αν ίσχυε αυτό, θα προερχόταν από την ίδια καταγωγή με τους Ροργονίδες αντιπάλους του, με τους οποίους διεκδίκησε την κομητεία του Μαιν. Ο Κριστιάν Σετιπάνι τον ταυτίζει με έναν κόμη Ρογήρο, που παρενέβη το 892 προς βοήθεια του "θείου" του Ούγκου κόμη του Μπουρζ, και υποστηρίζει ότι αυτός ο Ούγος ήταν ο εκ μητρός θείος του. Αυτή η παρουσία των ονομάτων Ούγος και Ρογήρος θυμίζει τους κόμητες του Λαόν, και θα μπορούσε να είναι ο αδελφός του Ούγου κόμη του Μπασινύ και θείος του Ρογήρου Α΄ κόμη του Λαόν.

Ο Ρογήρος ήταν νυμφευμένος με τη Ροτίλδη, κόρη του Γάλλου βασιλιά Καρόλου Β΄ του Φαλακρού,  και έτσι ήταν κοντά στη βασιλική οικογένεια. Το 885 ο Ραγενόλδ μάργραβος της Νευστρίας και κόμης του Μαιν, σκοτώθηκε από τους Νορμανδούς. Οι επιζώντες Ροργονίδες ήταν έφηβοι, και ο βασιλιάς Κάρολος Γ΄ ο Παχύς προτίμησε να εμπιστευτεί την μαρκιωνία της Νευστρίας σε έναν από τους οπαδούς του, τον Ερρίκο της Φραγκονίας, και την κομητεία του Μαιν στον Ρογήρο. Ως αποτέλεσμα, οι Ροργονίδες συμμάχησαν με τους Ροβερτίδες, και αφού ο Εύδης Α΄ έγινε βασιλιάς της Γαλλίας, ο Ρογήρος εκδιώχθηκε από το Λε Μαν το 893 και αντικαταστάθηκε από τον Γκωζλέν Β΄ των Ροργονιδών. Ο Ρογήρος αποκαταστάθηκε ως κόμης το 895, αλλά ήταν ιδιαίτερα βίαιος απέναντι στους υπηκόους του και την Εκκλησία, προκαλώντας παράπονα από τον επίσκοπο του Λε Μαν. Απεβίωσε λίγο αργότερα.

Ο Ρογήρος νυμφεύτηκε τη Ροθίλδη των Καρολιδών,  κόρη του Καρόλου Β΄ του Φαλακρού και της Ριχίλδης της Προβηγκίας. Είχαν:
* Ούγος Α΄, κόμης του Μαιν .
* μία κόρη, παντρεύτηκε π. το 917 με τον Ούγο τον Μέγα,  δούκα των Φράγκων.
* ίσως μία κόρη ονόματι Ροθίλδη, η οποία ήταν ηγουμένη στο αβαείο του Μπουξιέρ-ω-Νταμ από το 937 έως το 965.

## Σημειώσεις

## Αναφορές

## Πηγές

* 
* 
* 
* Christian Settipani, *La Préhistoire des Capétiens* (*Nouvelle histoire généalogique de l'auguste maison de France*, vol. 1), Villeneuve d'Ascq, ed. Patrick van Kerrebrouck, 1993, 545 p. ()

Κατηγορία:Κόμητες του Μαιν
Κατηγορία:Οίκος των Ροργονιδών